# Codi genètic

Feu un programa que converteixi cadenes d'ARN missatger (seqüències
derivades de l'ADN) a proteïnes utilitzant el codi genètic.

El codi genètic és un conjunt de regles que tradueix les seqüències
d'ARN missatger a proteïnes. Una seqüencia d'ARN missatger és una
seqüència de bases. Hi ha quatre bases possibles: \@A@, \@C@, \@G@ i
\@U@. Les bases dels gens s'agrupen de tres en tres formant codons. A
cada codó li correspon un amino àcid. Una proteïna és una seqüència
d'amino àcids.

La figura següent mostra el codi genètic. Es pot veure, per exemple, que
al codó \@GGA@ li correspon la glicina i que al codó \@AUC@ li correspon
la isoleucina. Hi ha també tres codons especials, marcats amb el símbol
d'Stop, que no codifiquen cap amino àcid, sinó que marquen el final de
la codificació. Un cop es troba un codó d'Stop, el gen queda acabat (no
s'ha de tornar a buscar un AUG després). A més, les proteïnes només
comencen a sintetitzar-se a partir de la primera aparició del codó
\@AUG@. Així, un gen imaginari \@GCCAAUGACUAAGGCCUAAAGA@ donaria lloc a
la proteïna \@ThrLysAla@.

![image](codi-genetic.png){width="10cm"}

## Entrada

L'entrada és gen extret del GeneBank, un banc genòmic lliurament
consultable a Internet. Aquest gen consta d'una breu descripció acabada
en '@:@' seguida de la seqüència de bases de l'ARN missatger
corresponent a aquest gen. El gen està ben format, és a dir, sempre
apareix un codó \@AUG@ abans d'un codó Stop.

## Sortida

La sortida ha de ser la proteïna sintetitzada per aquest gen segons les
regles anteriors del codi genètic. Cal escriure la seqüència utilitzant
els noms de tres lletres estàndards per a cada aminino àcid. A cada
línia cal escriure 26 amino àcids, excepte la darrera, que en pot
contenir menys.

## Observació

El segon exemple és un retall artificial del genoma del virus de
l'hepatitis C. Els jocs de proves privats contenen el genoma complet (10
kilobases).

## Informació del problema

Autoria: Jordi Petit

Generació: 2026-01-25T10:30:01.075Z

© *Jutge.org*, 2006--2026.\
<https://jutge.org>
